দর্শকদের মন জয় করার মধ্য দিয়ে তৃতীয় বর্ষে পা রাখল বেসরকারি স্যাটেলাইট টেলিভিশন নিউজটোয়েন্টিফোর। গতকাল এই দিনটিতে স্বাধীন বাংলা ফুটবল দলকে সম্মান জানায় টেলিভিশন চ্যানেলটি। নিউজটোয়েন্টিফোরের পক্ষ থেকে ফুটবল দলের প্রত্যেক সদস্যদের হাতে ক্রেস্ট ও ৫০ হাজার টাকার চেক তুলে দেন তথ্যমন্ত্রী হাসানুল হক ইনু এবং বসুন্ধরা গ্রুপের চেয়ারম্যান আহমেদ আকবর সোবহান। উপস্থিত ছিলেন বসুন্ধরা গ্রুপের ব্যবস্থাপনা পরিচালক সায়েম সোবহান আনভীর এবং তাঁর ছেলে ওয়ালিদ সোবহান।